Lebenszeichen
Lebenszeichen () je zapadnonjemački crno-bijeli igrani film snimljen 1968. u režiji Wernera Herzoga, kome je to predstavljao cjelovečernji debi.

Po žanru je drama i predstavlja slobodnu adaptaciju pripovjetke Der Tolle Invalide auf dem Fort Ratonneau Achima von Arnima. Protagonist, koga tumači Peter Brogle, je Stroszek, njemački padobranac koji za vrijeme Drugog svjetskog rata bude ranjen te ga pretpostavljeni, zajedno sa još nekoliko ranjenika šalju na otok Kos u okupiranoj Grčkoj kako bi tamo čuvali skladište municije i istovremeno se oporavljali daleko od fronte. Radnja prikazuje kako Stroszek sve teže podnosi monotoniju života na izoliranom otoku, te kako takvo stanje postepeno prerasta u opasno ludilo.

Lebenszeichen je Herzog snimio djelomično inspiriran arheološkim iskopavanjima svog djeda Rudolfa Herzoga, te je kao lokacije koristio autentičnu srednjovjekovnu tvrđavu koju su Egejskom moru podigli Ivanovci; u ulozi lokalnog grčkog žitelja se, pak, pojavljuje Achmed Hafiz, ostarjeli Turčin koji je bio posljednji živući kopač iz tima starog Herzoga. Lebenszeichen je prikazan na Berlinskom filmskom festivalu gdje je dobio Srebrni medvjed od strane žirija.

Kasnijim kritičarima je film postao zanimljiv zbog toga što se u njemu koriste teme, motivi, ali i stil koji će biti karakterističan za ostatak Herzogovog opusa. Sam Herzog ga je referencirao u nekoliko kasnijih filmova, pri čemu se ističe Stroszek koji je dobio ime po protagonistu. Film je pogledao i američki pisac Stephen King, koji ga je kasnije naveo kao jednu od inspiracija za svoj poznati horor-roman Isijavanje po kome je Stanley Kubrick snimio istoimeni film.

Uloge
 Peter Brogle - Stroszek
 Wolfgang Reichmann - Meinhard
 Athina Zacharopoulou - Nora
 Wolfgang von Ungern-Sternberg - Becker
 Wolfgang Stumpf - Captain
 Henry van Lyck - Poručnik
 Julio Pinheiro - Ciganin
 Florian Fricke - Pijanist
 Heinz Usener - Ljekar
 Achmed Hafiz - Grčki žitelj

Vanjske veze

Zapadnonjemački filmovi
Dramski filmovi
Filmovi o Drugom svjetskom ratu
Authority control 2